Iepirkuma komisijas

2018. gada 19. aprīļa komisijas sēdē precizētā atbilde uz uzdoto jautājumu par iepirkumu

**„Motivācijas programmas darba meklēšanai un mentora (sociālā mentora) pakalpojumu iegāde”**

 **NVA 2018/8\_ESF**

**JAUTĀJUMS:**

Nolikuma (NVA2018/8\_ESF) 27. punktā teikts, ka Pretendentam, jābūt tiesībām Latvijas Republikas normatīvo tiesību aktos noteiktā kārtībā veikt ēdināšanas pakalpojumus. Pretendents ir reģistrēts Pārtikas un veterinārajā dienestā.

Nolikuma 29.14.3. punktā ir noteikts, - ja pretendents balstās uz citas personas iespējām, lai apliecinātu iepirkuma nolikuma minēto prasību izpildi, pretendents iesniedz personas, uz kuras iespējām pretendents balstās pārstāvja (pievienojama pilnvaras apliecināta kopija) parakstītu apliecinājumu vai vienošanos par nepieciešamo resursu nodošanu piegādātāja rīcībā.

Vai 27. punkts un 29.14.3. punkts kopsakarībā nozīmē, ka gadījumā, ja pretendents balstās uz citas personas iespējām, - ir atbilstoši, ka šī cita persona (par kuru tiks iesniegts tās parakstīts apliecinājums), ir reģistrēts Pārtikas un veterinārajā dienestā?

Vai tādā gadījumā pats Pretendents var nebūt reģistrēts Pārtikas un veterinārajā dienestā - tas būs atbilstoši Iepirkuma prasībām??

Ja tomēr pašam Pretendentam jābūt reģistrētam PVD, vai ir iespēja pieteikt reģistrāciju šodien un ņemot vērā, ka PVD reģistrācija var prasīt laiku, ja fakts par reģistrāciju būs redzams PVD, piem., ar 27. aprīli, - tas būs atbilstoši Iepirkuma prasībām?

**ATBILDE:**

~~Nolikuma 27.punkts paredz, ka pretendents, ja tas iepirkuma ietvaros nodrošina ēdināšanas pakalpojumu, ir reģistrēts Pārtikas un veterinārajā dienestā. Savukārt, ja pretendents plāno piesaistīt ēdināšanas pakalpojuma sniedzēju. minētais ēdināšanas pakalpojuma sniedzējs ir reģistrēts Pārtikas un veterinārajā dienestā. Par reģistrācijas faktu Pārtikas un veterinārajā dienestā, iepirkuma komisija pārliecināsies publiski pieejamajā datu bāzē.~~

~~Vienlaikus iepirkuma komisija vērš uzmanību, ja pretendents piesaista transporta un ēdināšanas pakalpojuma sniedzējus, tas, atbilstoši nolikuma  29.14.3. punktam, iesniedz personas, uz kuras iespējām pretendents balstās pārstāvja (pievienojama pilnvaras apliecināta kopija) parakstītu apliecinājumu vai vienošanos par nepieciešamo resursu nodošanu piegādātāja rīcībā.~~

Pretendentam vai tā piesaistītajam ēdināšanas pakalpojuma sniedzējam, jābūt tiesībām Latvijas Republikas normatīvo tiesību aktos noteiktā kārtībā veikt ēdināšanas pakalpojumus. Pretendents vai tā piesaistītais ēdināšanas pakalpojuma sniedzējs ir reģistrēts Pārtikas un veterinārajā dienestā. Par pretendenta vai tā piesaistītā ēdināšanas pakalpojuma sniedzēja reģistrācijas faktu Pārtikas un veterinārajā dienestā, iepirkuma komisija pārliecināsies publiski pieejamajā datu bāzē. Ja pretendents vai tā piesaistītais ēdināšanas pakalpojuma sniedzējs ir reģistrēts ārvalstīs, tam jābūt reģistrētam atbilstoši attiecīgās valsts normatīvo aktu prasībām līdzvērtīga profesionālajā institūcijā (ja attiecīgās valsts normatīvie akti to paredz). Gadījumā, ja ārvalstīs reģistrēts pretendents vai tā piesaistītais ēdināšanas pakalpojuma sniedzējs iepirkumā iegūst tiesības slēgt līgumu, tad šim pretendentam vai tā piesaistītajam ēdināšanas pakalpojuma sniedzējam līdz līguma slēgšanai jāreģistrējas Pārtikas un veterinārajā dienestā.